Raul Adlas
Raul Adlas (sündinud 30. mail 1966 Tallinnas) on Eesti arst. Ta lõpetas 1984. aastal Tallinna 4. Keskkooli ja 1994. aastal Tartu Ülikooli arstiteaduskonna. 2001. aastal lõpetas ta Tartu Ülikooli arstiteaduskonna erakorralise meditsiini residentuuri. 2001. aastast on ta Tallinna Kiirabi peaarst. Ta on toimetanud erialaseid teatmeteoseid ("Erakorralise meditsiini tehniku käsiraamat". Innove. 2013) ja õpetanud erakorralist meditsiini mitmes õppeasutuses.